Zeltene

Zeltene bija starpkaru Latvijā izdots žurnāls sievietēm no 1926. līdz 1940. gadam.Žurnals "Zeltene" 1936. gada Nr.17. Zeltenes desmit gadi. Kopš 1926. gada iznācis divreiz mēnesī, katra mēneša 1. un 15. dienā. Žurnālu "Zeltene" dibināja un sāka izdot A. Jēkabsons, firma "Grāmata". Izdošanai pietrūka līdzekļu un, sākot ar sesto numuru, kā līdzizdevējs iestājās A/S "Salamandra", bet izstājās no izdevēju skaita jau 1928. gada sākumā. Žurnāla nodibinātājs A. Jēkabsons arī finanšu trūkuma dēļ izstājās 1928. gada augustā. Sākot ar 1928. gada 15. augusta numuru, žurnāla vienīgais uzturētājs palika J. Grīnbergs, kurš pārņēma žurnālu ar vairākiem desmitiem tūkstošu latu parādu. 1936. gadā, kad žurnāls svinēja 10. gadu jubileju, J. Grīnberga vadītā Zeltene jau bija labi pazīstama un populāra ne tikai visos Latvijas novados, bet arī "kuplā skaitā" sūtīta uz kaimiņvalstīm un pat uz citiem kontinentiem, tādiem kā Austrālija, Āzija, Dienvidamerika un Ziemeļamerika.

Žurnālu slēdza pēc Latvijas padomju okupācijas un tā pēdējais numurs iznāca 1940. gada 15. jūlijā.

 Redakcija 
Žurnāla pirmā redaktore bija Vilhelmīne Vilka,Vilhelmīne Vilka. Latvijas Skautu un gaidu centrālā organizācija.Talsu gaidu pulciņš. Zudusī Latvija. toreizējā Latvijas gaidu priekšniece. Nosaukumu "Zeltene" izvēlējās starp dažiem citiem vārdiem, sarakstītiem uz zīmītēm, spriežot par to divus vakarus. Zeltenes raksti bija adresēti kā lauku, tā arī pilsētas sievietēm, bet, apsverot ka "tautas stipruma pamats ir lauki", izdevēji jau sākot no 9. numura (1927. gada maijs) tieši no laukiem uzaicināja jauno līdzstrādnieci Kristīni Osvaldu, kura vēlāk kļuva par redaktori.

 Pastāvīgie līdzstrādnieki 
Aspazija, Tirzmaliete,Tirzmaliete (1876-1942), rakstniece, dzejniece Emīlija Prūsas, Dr. Katrīne Brandenburga, Ieva Celmiņa, Roberts Deisons, Aleksandra Dzērvīte, Edīta Elksnīte, Elīze Kronberga, Ženija Blumberga, Berta Pīpiņa, Aleksandra Cīrulis, Kristīna Medne, K. Oga - Sēlietis, Voldemārs Briedis, L. Sklanda, Tālrīta.

 Mājturība un dārza stūrītis 
Klāra Andersone, Hilda Birziņa, Pēteris Dindons, Īra Emiljāne, Marija Ķeņģe, Valdemārs Ķuņķis, Anna Švāģere-Vīksne.

 Daiļotāji 
E. Ažīte, Aleksandrs Bundža, Marija Zarriņ-Celmiņa, Ansis Cīrulis, Elza Druja, Otomija Freiberga, Zenta Kuplis,  G. Leskinovičs, Erika Šternberga.

 Rubrikas 
Katru mēnesi tika publicēti raksti šādās rubrikās:

 Modes
 Kultūra un Vēsture
 Sabiedriski-etiskā audzināšana
 Sievietes darbu un panākumu hronika
 Literatūra
 Jautriem brīžiem
 Mazajiem lasītājiem
 Lasītājas savā starpā
 Mājturība 
 Praktiski padomi
 Rokdarbi un Māksla 
 Amatniecība
 Sīkumu stūrītis

 Atsauces 

Kategorija:Latvijā izdotie žurnāli
Kategorija:Bijušie Latvijā izdotie žurnāli